ENTRUM

ENTRUM on koolinoorte ettevõtlikkusideede konkurss ja arenguprogramm, mis on kutsutud ellu Eesti Energia poolt 2010. aastal. ENTRUM on mõeldud 13–19-aastastele noortele. Programmi autor ja eestvedaja on Darja Saar.

 ENTRUMI metoodika 

ENTRUM põhineb 4 sammu metoodikal, mille aluseks on hooliva ettevõtlikkuse kontseptsioon. 

Esimene samm:
 Tavapärasest keskkonnast (kodu, kool) väljaviimine,
 Julgustamine, inspireerimine positiivse eeskuju kaudu (patroonid),
 Noore tähendusliku kire määratlemine,
 Teise vajaduste märkamise õpetamine,
 Teiste ja enda tähendusliku kire omavaheline sobitamine ja seeläbi uute toodete/teenuste genereerimine.

Teine samm:
 Oma idee teostamiseks vajalike praktiliste ja sotsiaalsete oskuste ning teadmiste õpetamine mentori abiga (ärimudel, turundus, kontaktide loomine ja arendamine),
 Loomemajanduse, sotsiaalse ettevõtluse, IT-teemaliste idufirmade ärimudelite tutvustamine.

Kolmas samm: 
 Sotsialiseerumine, ettevõtluskeskkonnas kontaktvõrgustiku laiendamine,
 Ettevõtjatele omase elustiili ja käitumisharjumuste õpetamine, sh teistest hoolimise ja vastutuse võtmise harjumuse tekitamine.

Neljas samm:
 Järgnevate perspektiivide tutvustamine (maakondlike arenduskeskuste, ettevõtlusinkubaatorite ja teiste programmide võimalused), 
 Hüppelaud ja “sotsiaalne lift” edasijõudnutele.

 ENTRUMI programmi sisu 

ENTRUMI programm stardib septembris ENTRUMI koolinädalaga, mille raames toimuvad ideede genereerimise minikoolitused programmi tegutsemispiirkonna koolides. Oktoobris toimub avasõu, millest võtab igal aastal osa vähemalt 500 noort. Avasõule järgneb ENTRUMI inkubatsiooniprogramm, mis koosneb 3 päevasessioonist, 1 öösessioonist ja finaalist. ENTRUM kulmineerub ettevõtlikkusideede konkursiga, mille tulemusel saab parima teostuse teinud meeskond Eesti kõige ettevõtlikumate koolinoorte nimetuse. 

 Sündmus  Kuu  Tegevused Avašõu  Oktoober  Noorte inspireerimine ja julgustamine ettevõtjate poolt, kastist väljas mõtlemise harjutused, oma oskuste ja huvide hindamine, oma kire leidmine ning teiste vajaduste määratlemine (ärivõimalused ja turu-uuringud). Inkubatsiooniprogrammi sessioon nr 1  November  Inspiratsiooni- ja võrgustamistegevused, meeskonnatunde loomine, ärimudeli leidmine (IT-idufirmad, loomemajandusideed, sotsiaalse ettevõtluse ideed, ökomajanduse ja teenuste majanduse ideed), äriplaani koostamine, Eesti ettevõtlusvõrgustiku tutvustamine (regionaalsed arenduskeskused, inkubaatorid), äriideede pitšing ja kvaliteetaeg mentoriga ÖÖsessioon (2 päeva ja 1 öö)  Detsember  Inspiratsiooni- ja võrgustamistegevused, ärimudeli ja finantsplaani loomine, eelarve koostamine ja aruandluse õpetus, toote või teenuse maksumus ja hinnakujundus, algkapitali saamine, müügikõne harjutused, inspireerivad tegevused, kvaliteetaeg mentoriga Inkubatsiooniprogrammi sessioon nr 3  Jaanuar  Inspiratsiooni- ja võrgustamistegevused, turunduse ja kommunikatsiooni planeerimine ning plaani täideviimine, kvaliteetaeg mentoriga Inkubatsiooniprogrammi sessioon nr 4  Veebruar  Inspiratsiooni- ja võrgustamistegevused, äriidee algatamise tulemuste analüüsimine, esitlusharjutused, ärieetika ja sotsiaalselt vastutustundlik ettevõtlus, äri kasvatamine, Eesti ettevõtlusvõrgustiku tutvustamine (regionaalsed arenduskeskused, inkubaatorid), kvaliteetaeg mentoriga Superfinaal  Märts  Äriideede tulemuste esitlus, võrgustamistegevused ENTRUMI auhinnagala  Aprill  Parimate äriideede autasustamistseremoonia

 ENTRUMI I hooaeg (õa 2010/2011) 

Õppeaastal 2010/2011 tegutses ENTRUM Ida-Virumaal, kaasates programmi 644 piirkonna noort (31% kõigist Ida-Virumaal elavatest 13–19-aastastest noortest). Esimesel hooajal algatasid noored kokku 86 ettevõtlikkusideed, millest 47 kuulus loomemajanduse, 25 teenuste majanduse, 8 IT ja inseneeria ning 6 ökomajanduse valdkonda. Hooaja võitis Kohtla-Järve noorte tööbörs InSpe.

 ENTRUMI II hooaeg (õa 2011/2012)

Õppeaastal 2011/2012 tegutses ENTRUM Lõuna-Eestis, kaasates programmi 475 piirkonna noort (9% kõigist selles piirkonnas elavatest 13–19-aastastest noortest). Teisel hooajal algatasid noored kokku 98 ettevõtlikkusideed, millest 54 kuulus loomemajanduse, 31 sotsiaalse ettevõtluse, 9 IT- ja inseneeria ning 4 ökomajanduse valdkonda. Hooaja võitis Otepää noorte loodud õpilasvahetus VeniVidiVici.

 ENTRUMI III hooaeg (õa 2012/2013)

Õppeaastal 2012/2013 tegutses ENTRUM Lääne-Eestis, kaasates programmi 580 Pärnumaa, Viljandimaa, Hiiumaa ja Saaremaa noort (18% kõigist piirkonnas elavatest 13–19-aastastest noortest). Kolmandal hooajal algatasid noored kokku 161 ettevõtlikkusideed, millest 61 kuulus loomemajanduse, 50 teenuste majanduse, 29 sotsiaalse ettevõtluse, 16 IT ja inseneeria ning 5 ökomajanduse valdkonda. Hooaja võitis Saaremaa poiste loodud interaktiivne õppeplatvorm e-õpikutele – AndroidÕpik.

 ENTRUMI IV hooaeg (õa 2013/2014)

Õppeaastal 2013/2014 tegutses ENTRUM Põhja-Eestis, pakkudes ettevõtlikkusharidust Harjumaa, Raplamaa, Läänemaa ja Järvamaa noortele. Neljandal hooajal algatasid noored kokku 171 ettevõtlikkusideed, millest jõudis finaali 56 ideed. Nendest 15 ideed kuulus teenusmajandusele ja tootmisele, 12 loomemajandusele (disain) ja 10 loomemajandusele (muusikatööstus), 11 ideed sotsiaalse ettevõtluse valdkonda ning 8 ideed IKT ja inseneeria valdkonda. Hooaja võitis Järvamaa noorte loodud erinevate maitsetega gurmeenätsude tootja Nätrum.

 ENTRUMI V hooaeg (õa 2014/2015) 
Õppeaastal 2014/2015 tegutses ENTRUM Virumaal, pakkudes ettevõtlikkusharidust Lääne- ja Ida-Virumaa noortele. Viiendal hooajal algatasid noored kokku 135 ettevõtlikkusideed, millest jõudis finaali 30 parimat. Enim ideid kuulus info- ja kommunikatsioonitehnoloogia valdkonda, kus oli kokku 17 ideed. Elustiili valdkonnas oli võistlustules 8 ning inseneeria, energeetika ja põlevkivi valdkonnas 5 ideed. Hooaja võitis Lääne-Virumaa noorte idufirma Viru Ilu, kes toodab Aseri sinisavist käsitöö seepe ja näomaske.

 ENTRUMI võitjad 

Igal hooaja kulminatsiooniks valitakse välja parima teostusega noorteidee. Senised võitjad on:

 I hooaeg – noorte tööbörs InSpe. Idee autorid: Kristina Beljakova, Aleksei Sorokin, Angelina Pinnonen, Julia Katsurova, Kristina Eapost ja Kristina Korovajeva. Mentor: Eleri-Riin Soom.
 II hooaeg – õpilasvahetus VeniVidiVici. Idee autorid: Teele Jakobson, Gerle Trifanov, Iti Uusküla ja Kerli Suviste. Mentorid: Annika Jaansoo ja Katre Palm.
 III hooaeg – interaktiivne õppeplatvorm AndroidÕpik. Idee autorid: Mihkel Kristofer Vajak ja Mikk Kärner. Mentor: Taavi Rauniste.
 IV hooaeg – erinevate maitsetega looduslike gurmeenätsude tootja Nätrum. Idee autorid: Hannes Linno, Indrek Heinmets, Johanna Ilves, Laura Lepik, Liisbeth Mets, Mihkel Kelgo. Mentor: Indrek Kelder.
 V hooaeg – Aseri sinisavist käsitöökosmeetikat tootev Viru Ilu. Idee autorid: Helena Kurves ja Enola Sander. Mentorid: Jana Pavlenkova ja Jaanus Mikk.

 ENTRUMI patroonid 

ENTRUMI programmi on igal hooajal kaasatud tuntud Eesti inimesed – patroonid, kes on noortele ideede teostamisel abiks. ENTRUMI patroonidena on möödunud hooaegadel üles astunud olümpiavõitja Gerd Kanter, laulja Tanja Mihhailova, Tallinn Music Weeki korraldaja Helen Sildna, AveNue solist Vladimir Tšerdakov, režissöör Ilmar Raag, moedisainer Lilli Jahilo, Heateo SA ja SA Noored Kooli asutaja Artur Taevere, restoraniomanik Anni Arro, laulja ja saatejuht Teele Viira, Click & Grow lillepoti autor Mattias Lepp, näitleja Marko Matvere ja olümpiahõbe Heiki Nabi.

 ENTRUMI auhinnad 

ENTRUM on pärjatud:
 Majandus- ja kommunikatsiooniministeeriumi konkursil 2011. aasta parimaks ettevõtluse edendajaks
 Rootsi Äriauhinna 2011 konkursil parimaks sotsiaalselt vastutustundliku ettevõtluse algatuseks
 EMSL 2011. aasta konkursil parimaks kodanikuühiskonna ärisektori algatuseks
 Ülemaailmse Kaubanduskodade Konkursi 2013 parima noorte ettevõtluse arendamise projekti nimetusega
 Euroopa parim sotsiaalselt vastutustundlik projekt

Viited

Välislingid
 ENTRUMI koduleht
 Ettevõtluse parimad edendajad on E-majandusaruanne ning ENTRUM, 24. august 2011
 FOTOD: Rootsi Äriauhind 2011, Äripäev, 18. oktoober 2011
 EMSL pärgab kodanikuühiskonna eeskujud, heategu.ee, 6. märts 2012
 EMSL pärgab kodanikuühiskonna eeskujud, heategu.ee, 6. märts 2012
 Eesti noorte ettevõtlusprogramm Entrum võitis ülemaailmse kaubanduskodade konkursi, juhtimine.ee, 26. aprill 2013
 Euroopa vastutustundliku ettevõtluse auhinnakonkurss, Vastutustundliku Ettevõtluse Foorum
 Näita isiklikku eeskuju mentorina, rauniste.eu, 31. juuli 2013
 Kõige ettevõtlikuma koolinoore tiitlit püüab 173 noort, BestSales, 20. märts 2014

Kategooria:Eesti Energia
Kategooria:Noorsootöö